*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*183. számú előterjesztés*

Bátaszék Város Önkormányzat Képviselő-testületének 2025. október 9-én

16.00 órakor megtartandó rendkívüli ülésére

Döntés az Iskolai Sportpálya-felújítási Programra támogatási kérelem beadásáról

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Keresztes Katalin pénzügyi irodavezető  **Tárgyalja:**  - |

***Tisztelt Képviselő-testület!***

A Közigazgatási és Területfejlesztési Minisztérium aktív Magyarországért felelős államtitkára 2026. évre kiírja az Iskolai Sportpálya-felújítási Programot.

A Program célja meglévő, kültéri iskolai sportpálya (a továbbiakban: sportpálya) felújítása, bővítése, és a felújítást, bővítést követően rendelkezésre álló, legalább 15 x 28 méteres, vagy legalább 20 x 40 méteres sportpálya rekortán borítással történő ellátása.

A támogatás Magyarország 2026. évi központi költségvetésének terhére, hazai finanszírozásból kerül biztosításra. A támogatás vissza nem térítendő, egy összegben, előlegként kerül folyósításra.

Legalább 20 x 40 méteres sportpálya felújítása esetében a támogatás összege legfeljebb 30 millió forint.

Helyszínenként az összköltség (támogatási összeg és saját forrás) legfeljebb 50%-át finanszírozza a Támogató a meghatározott támogatási összegek mértékéig.

Támogatást igénylő vállalja a rekortán sportpálya funkció szerinti fenntartását, folyamatos karbantartását és üzemeltetését a feladatmegvalósítás záró napjától számított legalább 5 éves időtartamig.

Az elkészült sportpályán az Aktív Magyarország arculati követelményei szerinti logót 80 cm nagyságban két helyen, a rekortán pálya felületén, valamint a sportpálya installációjának egy jól látható felületén egy színnel (fehér), a kivitelezés anyagának megfelelő tartós technikával kell felfesteni.

A Támogató elvárása, hogy az üzemeltetéssel járó minden költséget a Támogatást igénylő vállaljon, melyet a Támogatást igénylő a Támogatási kérelem benyújtásával egyidejűleg magára nézve kötelezőnek ismer el.

Benyújtási határidő 2025. október 17. 16:00 óra.

Megvalósítási időszak legkésőbbi záró dátuma 2026. augusztus 31.

A felújítás költségét az 1.sz. melléklet tartalmazza.

A Szekszárdi Tankerület vezetőjével folytatott egyeztetés alapján a pályázathoz szükséges önerő 60%-át biztosítani fogják. Ehhez kapcsolódóan konzorciumi megállapodás is elkészítésre került.

Az önerő mértéke az alábbiak szerint alakul:

|  |  |  |  |
| --- | --- | --- | --- |
| Összes kiadás |  | 44 389 911 Ft |  |
| Támogatási igény 50% |  | 22 194 954 Ft |  |
| Saját forrás 50% |  | 22 194 957 Ft |  |
| - ebből Önkormányzat 40% |  | 8 877 983 Ft |  |
| - ebből Szekszárdi Tankerület 60% |  | 13 316 974 Ft |  |

Javasoljuk az alábbi határozati javaslatok elfogadását.

1. **sz. H a t á r o z a t i j a v a s l a t :**

**Iskolai Sportpálya-felújítási Programra támogatási kérelem benyújtására**

Bátaszék Város Önkormányzata Képviselő-testülete,

1. egyetért a Kanizsai Dorottya Általános Iskola Sportpálya felújítása támogatási kérelem benyújtásával,
2. az iskolai sportpálya felújításához szükséges saját forrást bruttó 22.194.957- Ft összeggel az önkormányzat 2026. évi költségvetésének terhére biztosítja,
3. a fenntartási időszakban az iskolai sportpálya üzemeltetését vállalja,
4. felhatalmazza a Bátaszéki Közös Önkormányzati Hivatal jegyzőjét a támogatási kérelem határidőn belüli benyújtására.

Határidő: 2025. október 17.

Felelős: Kondriczné dr. Varga Erzsébet jegyző

(a támogatási kérelem benyújtásáért)

Határozatról értesül: Bátaszéki KÖH városüz. iroda

Bátaszéki KÖH pénzügyi iroda

irattár

1. **sz. H a t á r o z a t i j a v a s l a t :**

**Iskolai Sportpálya-felújítási Programhoz kapcsolódó Konzorciumi Megállapodás jóváhagyásáról**

Bátaszék Város Önkormányzata Képviselő-testülete,

1. az iskolai sportpálya felújításához kapcsolódó Konzorciumi Megállapodást az Előterjesztés melléklete szerinti tartalommal jóváhagyja,
2. felhatalmazza a Város polgármesterét a megállapodás aláírására.

Határidő: 2025. október 17.

Felelős: Kondriczné dr. Varga Erzsébet jegyző

(a megállapodás aláírásáért)

Határozatról értesül: Bátaszéki KÖH városüz. iroda

Bátaszéki KÖH pénzügyi iroda

irattár